Դունգաներեն

Դունգաներեն, դունգանների լեզուն։ Պատկանում է չին-տիբեթական լեզվաընտանիքին։ Խոսվում է ՉԺՀ-ում (մոտ 3,5 միլիոն մարդ) և Միջին Ասիայում, գերազանցապես Ղրղզստանում և Ղազախստանում (մոտ 39 հազար մարդ, 1970)։ Կառուցվածքով անջատական տիպի լեզու է։ Ունի հարուստ հնչյունական կազմ (8 ձայնավոր, 34 բաղաձայն)։ Հիմնական տարբերակներն են գանսուանական և շենսիական բարբառները։ Միջին-ասիական դունգանների համար 1920-ական թվականների վերջերին ստեղծվել է լատինագիր, իսկ 1953 թվականից՝ ռուսագիր այբուբեն։ Արտասահմանյան դունգանները գործածում են արաբագիր այբուբեն։

Ծանոթագրություններ

Աղբյուրներ 

Չինաստանի լեզուներ
Ղրղզստանի լեզուներ
Ղազախստանի լեզուներ